Diari Oficial de la Generalitat Valenciana


Sumari del DOGV 8695, del 11-12-2019 (2019/10481)

RESOLUCIÓ de 29 d'octubre de 2019, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'aprova la revisió del Pla de Prevenció d'Incendis Forestals del Parc Natural de la Serra d'Espadà.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8695

Data del DOGV
:   11-12-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/10694


Data del document
:   29-10-2019

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 29 d'octubre de 2019, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'aprova la revisió del Pla de Prevenció d'Incendis Forestals del Parc Natural de la Serra d'Espadà. [2019/10565]  
La xarxa d'espais naturals ha sigut sempre un objectiu prioritari de totes les actuaciones de prevenció d'incendis forestals desenvolupades per la Generalitat, prioritat que s'ha manifestat tant en les figures de planificació com en les d'actuació.  
No obstant això, els espais naturals, per les seues característiques, requereixen figures pròpies d'ordenació sectorial, tant en materia ambiental general com, en aquest cas, en prevenció d'incendis forestals.  
  
Conscients d'aquesta necessitat, s'aprovà el pla de prevenció d'incendis forestals del parc natural de la Serra d'Espadà, amb una vigència prevista de deu anys desde la seua aprovació mitjançant la Resolució de 22 de maig de 2006, del conseller de Territori i Habitatge, per la qual s'aprova el pla de prevenció d'incendis forestals del Parc Natural de la Serra d'Espadà. (DOGV 5270, 31.05.2006).  
Durant el procés de revisió s'ha realitzat una anàlisi del grau de compliment aconseguit del pla aprovat, així com una fase de consultes a diferents agents implicats en la gestió del Parc Natural.  
La directriu básica seguida en la revisió, ha sigut l'adaptació del pla a la realitat actual, així com a les infraestructures de prevenció d'incendis previstes en el Pla de prevenció d'incendis forestals de la demarcación de Segorb, sent una premissa fonamental el fet de fer compatible la necessària protecció i defensa enfront dels incendis forestals amb la conservació i la preservació dels valors ambientals del parc.  
La revisió han sigut sotmesa al procediment d'Estimación Ambiental Simplificada, havent obtingut un Informe Ambiental i Territorial Estratègic Favorable.  
Conforme amb l'anterior i a proposta del director general de Prevenció d'Incendis, resolc:  
  
Article 1. Aprovació de la revision del pla i contingut  
Aprovar la Revisió del Pla de prevención d'incendis forestals del Parc Natural de la Serra d'Espadà.  
La revisió del pla està estructurada en quatre blocs:  
1. Anàlisis i diagnòstic: Inclou informació detallada dels incendis ocorreguts en l'àmbit de l'espai natural durant els últims deu anys, anàlisi comparativa amb l'anàlisi històric d'incendis del pla que es revisa i diagnòstic de la situació actual.  
2. Pla d'actuacions per a la prevenció de la iniciació de les causes d'incendis: inclou mesures normatives, de conciliació, de difusió, d'actualització de la zonificació del risc d'incendi i de vigilància.  
  
3. Pla d'actuacions per a la prevenció de la propagació: inclou l'elaboració d'un estudi de punts estratègics per a la prevenció d'incendis, l'execució de les infraestructures previstes en el pla de prevenció d'incendis de la demarcació corresponent, la millora d'àrees d'ús públic i el foment d'activitats agropecuàries.  
4. Memòria economicofinancera elaborada amb un horitzó de deu anys.  
Tots els documents que componen la revisió del pla, elaborats, per a una major operativitat exclusivament en format digital, seran accessibles a través de la pàgina web de la Conselleria d'Agricultura, Desenvolupament Rural, Emergència Climática i Transició Ecològica.  
  
Article 2. Autorització per al desenvolupament i l'execució  
Es faculta al director general competent en prevenció d'incendis forestals, al director general del medi natural i avaluació ambiental i al director general competent en agricultura, ramaderia i pesca perquè, en l'àmbit de les seues atribucions, dicten les disposicions i adopten les mesures necessàries per al desenvolupament i foment dels plans revisats.  
  
  
Article 3. Caràcter subsidiari  
El contingut de la present revisió del pla de prevenció d'incendis forestals del parc natural de la Serra d'Espadà constitueix la directriu tècnica en aquesta matèria en l'àmbit del parc, sense perjudici del que s'estableix en la normativa general de prevenció d'incendis forestals, com en el seu marc legislatiu propi, en concret el Decret 218/1997, de 30 de juliol, del Govern Valencià, pel qual s'aprova el Pla d'Ordenació dels Recursos Naturals de la Serra d'Espadà (DOGV 3075, 10.09.1997), i el Decret 59/2005, de 11 de març, del Consell de la Generalitat, pel qual s'aprova el Pla Rector d'Ús i Gestió (DOGV 4969, 18.03.2005).  
  
  
Contra aquesta resolució que entrarà en vigor l'endemà de la publicació en el Diari Oficial de la Generalitat Valenciana, les persones interessades poden interposar recurs contenciós administratiu en el termini de dos mesos comptadors desde l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen l'article 10 i concordants de la Llei reguladora de la jurisdicció contenciosa administrativa.  
Tot això sense perjudici d'interposar recurs potestatiu de reposició davant de la consellera d'Agricultura, Desenvolupament Rural, Emergència Climàtica i Transició Ecològica, en el termini d'un mes des de l'endemà de la seua publicació en el Diari Oficial de la Generalitat Valenciana, d'acord amb el que disposen els articles 123 i 124 de la Llei 39/2015, d'1 d'octubre, del Procedimient Administratiu Comú de les Administracions Públiques, i la Llei 40/2015, d'1 d'octubre de Règim Jurídic del Sector Públic.  
  
València, 29 d'octubre de 2019.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.